## Medi Ambient forma agents del Seprona de la Guàrdia Civil en el control d’abocaments i en la gestió de processos de contaminació

*** Un dels objectius de la iniciativa és la coordinació dels dos organismes per a assegurar la disponibilitat d’un cabal d’aigua depurada amb totes les garanties ambientals
* En la jornada han participat 35 guàrdies civils i personal del Departament d’Abocaments Industrials de l’EPSAR**

La Conselleria de Medi Ambient, Infraestructures i Territori, a través de l’Entitat Pública de Sanejament d’Aigües Residuals (EPSAR), ha iniciat una sèrie de jornades formatives per als agents del Servici de Protecció de la Naturalesa de la Guàrdia Civil (Seprona), amb l’objectiu de millorar la coordinació entre els dos organismes i facilitar les actuacions davant d’episodis de contaminació.

En la sessió formativa, en la qual han participat 35 guàrdies civils, el personal del Departament d’Abocaments Industrials de l’EPSAR ha compartit coneixements amb els agents del Seprona de la província de València per a la gestió de processos de contaminació i poder assegurar la disponibilitat d’un cabal d’aigua depurada amb totes les garanties ambientals.

D’esta manera, la jornada ha complit amb un triple objectiu, d’una banda, posar l’accent en els problemes que patixen les depuradores amb motiu de la recepció d’abocaments d’alta càrrega contaminant que afecten el seu normal funcionament.

També s’ha instruït el personal en les labors d’inspecció i control d’abocaments, tant en l’àmbit de procediments operatius com de fixació de criteris que permeten l’optimització dels recursos disponibles, l’eficiència en els treballs destinats a la identificació dels focus de contaminació i l’ús de les últimes tecnologies.

I, finalment, s’han donat a conéixer els treballs desenrotllats per l’EPSAR per al control dels abocaments en tota la Comunitat Valenciana, tant pel que fa a les mateixes instal·lacions, com en col·laboració amb els ajuntaments mitjançant la realització d’un pla anual d’inspeccions. Mitjançant este pla es realitzaran més de 2.000 actuacions i s’analitzarà com repercutixen en la millora de la qualitat de l’aigua que arriba a les depuradores per a aconseguir l’estalvi econòmic i el benefici ambiental.

Fecha: 01/11/2025